Lobbyen er flot og indbydende og receptionens service var acceptabel men sløv.
Lidt længere inde på hotellet viser det sig desværre, at værelserne er små, slidte og aldeles forglemmelige. Vores værelse var - på trods af upgrade til "business" - småt, lavloftet, beskidt og placeret i hotellets fjerneste hjørne. Heldigvis kunne vi relativt let skifte til et lidt bedre - men stadig ærgerligt - værelse.
Vi havde bl.a. valgt hotellet pga. let adgang til træning, men deres gym er trang og maskinerne virker gamle og er i dårlig stand.
Vi havde morgenmad inkluderet, hvilket vi fortrød. Hotellets morgenmadsbistro er støjende og ucharmerende og bistroens service er inkompetent.
I første omgang virker placeringen centralt på Manhattan tillokkende, men nærområdet er et dyrt og ucharmerende business-kvarter, og man vil være meget bedre tjent ved at søge ud til mere hyggelige områder east eller west village eller måske Williamsburg, Brooklyn.
Internet på værelset er dyrt, men det er til gengæld gratis i lobbyen.
Hotellet er dyrt, men man får ikke rigtig noget for pengene, som ikke kan fås meget bedre andetsteds.
hotel reviews